open-index/open-wikipedia-markdown huggingface dataset:
Programmēšana

**Datorprogrammēšana** jeb, biežāk lietotais nosaukums, **programmēšana** ir datorprogrammas izveides process. Tas ietver datorprogrammas pirmkoda projektēšanu, rakstīšanu, atkļūdošanu, testēšanu un uzturēšanu. Šis pirmkods tiek rakstīts kādā programmēšanas valodā. Programmēšanas nolūks ir izveidot lietojamu programmu, kas atbilst iecerētajai darbībai un parametriem. Šis process bieži prasa īpašas zināšanas daudzās dažādās jomās, piemēram, programmas pielietošanas sfēru, specializētus algoritmus un formālo loģiku.

Cilvēkus, kas veic programmēšanas darbus, sauc par programmētājiem.

Mūsdienās programmēšanā izmanto īpašas programmu izstrādes vides, kurās parasti ir ietverts teksta redaktors pirmkoda ievadīšanai un labošanai, lietotāja saskarnes un attēlu redaktors, atkļūdotājs kļūdu atrašanai un novēršanai, kompilators pirmkoda pārkodēšanai izpildāmā mašīnkodā un citi moduļi.

## Vēsture
Programmējamas ierīces pastāvēja vismaz kopš 1206. gada, kad polimāts Al-Džazari izgudroja automātus, kurus varēja mehāniski programmēt ar mietiem un citiem elementiem, lai tie spēlētu dažādus ritmus.

Taču pirmā datorprogramma tika radīta 1843. gadā, kad Ada Lavleisa publicēja algoritmu, kas bija domāts, lai aprēķinātu Bernulli skaitļus ar Čārlza Bebidža analītisko mašīnu.

Pirmās programmas bija rakstītas mašīnkodā, kas bija atkarīgs no konkrētas mašīnas instrukciju kopas, kuru visbiežāk pierakstīja binārajā kodā. Drīz tika izveidotas asamblervalodas, kurās programmētāji varēja norādīt izpildāmās instrukcijas teksta formātā (piem. "ADD X", "TOTAL"). Asamblervalodas izmantoja saīsinājumus katram instrukciju kodam un cilvēkam saprotamus nosaukumus atmiņas adresēm. Taču mašīnām ar atšķirīgām instrukciju kopām ir nepieciešamas atšķirīgas asamblervalodas, jo asamblervaloda ir vienkārši cits veids kā pierakstīt mašīnkodu.

Augsta līmeņa programmēšanas valodas padarīja programmu izstrādi vienkāršāku un saprotamāku, turklāt programmas, kas rakstītas šādās valodās vairs nebija tik ļoti ierobežotas uz konkrētu mašīnu. Pirmā plaši izmantotā augsta līmeņa valoda, Fortran, tika izlaista 1957. gadā, un drīz tika izveidotas daudzas citas valodas.

Programmas vēl joprojām tika ievadītas ar caurumotām kartēm vai papīra lentēm līdz pat 1960 gadiem, kad datu glabāšanas ierīces un termināli bija kļuvuši pietiekami lēti, lai programmas varētu radīt tās ievadot datorā. Teksta redaktoru izveide vienkāršoja programmu mainīšanu un uzlabošanu.

## Atsauces
Bēkons

**Bēkons** () var būt:
* Frānsiss Bēkons (*Francis Bacon*; 1561—1626) — angļu filozofs;
* Rodžers Bēkons (*Roger Bacon*; ap 1219/1220 ― ap 1292) — 13. gadsimta angļu franciskāņu mūks, teologs.
Bobs Bīmons

**Roberts "Bobs" Bīmons** (; dzimis  Kvīnsā, Ņujorkā, ASV) ir bijušais amerikāņu vieglatlēts, startēja tāllēkšanas sacensībās.

Viņš uzvarēja 1968. gada vasaras olimpiskajās spēlēs ar jaunu pasaules rekordu 8,90 m, kas noturējās 23 gadus. Uz startu Olimpiskajās spēlēs viņš ieradās kā pārliecinošs favorīts, jo pirms tam bija uzvarējis 22 sacensībās no 23, kurās bija piedalījies. Pēc lēciena Mehiko viņš turpmākajā karjerā neaizlēca tālāk par 8,22 m. 1991. gada 30. augustā viņa sasniegumu par pieciem centimetriem laboja Maiks Pauels. B. Bīmona rezultātais vēl joprojām ir otrs visu laiku tālākais lēciens tāllēkšanas vēsturē. Šis lēciens *[[Sports Illustrated]]* vērtējumā ir viens no 20. gadsimta lieliskākajiem momentiem sportā.

Pirms vieglatlēta karjeras viņš spēlēja basketbolu. 1969. gada NBA draftā viņu izraudzījās Fīniksas "Suns" 15. kārtā ar kopējo 189. kārtas numuru. Neskatoties uz to, viņš nekad nav spēlējis NBA.

## Personiskie rekordi

## Atsauces

## Ārējās saites
Dancis pa trim

**"Dancis pa trim"** ir 2011. gadā izdota Latvijas filma, kuras režisors ir Arvīds Krievs. Filmas pamatā ir Voldemāra Kārkliņa romāns "Tikai mīlestība".

Filma ir stāsts par Otrā pasaules kara notikumiem Latvijas teritorijā, skarot Latvijas Centrālās Padomes un Kureļa grupas tematu. Galvenās lomas tajā atveido Mārtiņš Freimanis (leitnants Ginters Hartvigs, Atis), Kristīne Nevarauska (Sandra, Eva) un Jānis Vingris (dižkareivis Alfrēds Smilga).

Filmas pirmizrāde notika .

Šī bija pēdējā filma, kurā filmējās Mārtiņš Freimanis, kas mira 2011. gada sākumā. Tāpat pirms filmas iznākšanas mira operators Dāvis Sīmanis un aktieri Leonīds Locenieks un Kristīne Bēdele.

Pirmajā mēnesī "Danci pa trim" bija noskatījušies ap 19 500 skatītāju.

## Interesanti fakti
* Filma uzņemta Jaunpils un Ēdoles pilīs un Ventspilī.

## Atsauces

## Ārējās saites
* Filmas mājaslapa
Raitis Sinkēvičs

**Raitis Sinkēvičs** (dzimis  Jelgavā) ir bijušais profesionālais bokseris.

## Dzīvesgājums
Dzimis 1990. gadā Jelgavā, ar boksu  sāka nodarboties 14 gadu vecumā boksa klubā "Madara". 2006. gadā piedalījās Pasaules U-17 kadetu čempionātā Stambulā, Turcijā, kur svara kategorijā līdz 57 kg ieņēma 5. vietu.

2007. gada Latvijas čempionātā R. Sinkēvičs debijā junioru grupā ieņēma 2. vietu, bet jau pēc gada, kad divu vasaru laikā pieņēmās svarā par 17 kilogramiem, ieguva savu pirmo titulu karjerā, uzvarot Latvijas junioru čempionātu svara kategorijā līdz 75 kg. 2007. gadā piedalījās pieaugušo prestižajā *Gee Bee* turnīrā Helsinkos, Somijā, iegūstot bronzas godalgu, pusfinālā zaudējot 2004. gada Atēnu Olimpisko spēļu piektās vietas ieguvējam alžīrietim Nabli Kasselu. Tajā pašā gadā Eiropas junioru čempionātā Somborā, Serbijā, R. Sinkēvičs ieņēma 9. vietu. 2008. gadā startēja 2. Latvijas olimpiādē, iegūstot sudraba godalgu.

## Pieaugušo vecuma grupa (elite)
thumb|right|Raitis Sinkēvičs (pa kreisi) pret Pekinas Olimpisko spēļu vicečempionu ''Gee Bee'' turnīrā 2011. gada aprīlī Helsinkos
2009. gada martā Jelgavā, uzvarot Latvijas čempionātā pieaugušo grupā, kļuva par otro "Madaras" bokseri, kam izdevās iegūt valsts titulu pieaugušo grupā. 2010. gada Latvijas čempionātā sasniedzis pusfinālu, taču pusfināla pēc mediķu slēdziena tika konstatēts rokas lūzums, kas liedza viņam pabeigt cīņu līdz galam, tādējādi ieņemot 3.&nbsp;vietu. 2011. gada Latvijas čempionātā izcīnījis 2. vietu. Nedēļu pēc čempionāta Latvijas Boksa federācija Raiti izsauca uz ikgadējo starptautisko *Gee Bee* turnīru, kurā R. Sinkēvičs debitēja jau 2008. gadā. R.Sinkēvičam pusfinālā pretī bija jāstājas ar 2008. gada Pekinas olimpisko spēļu sudraba medaļas ieguvēju Kenetu Eganu. 2013. gada 1. vieta Latvijas čempionātā 91 kg svara kategorijā.

## Sasniegumi

## Atsauces

## Ārējās saites
* https://www.voc.lv/2016/07/05/latvijas-iv-olimpiades-dalibnieki-sadalijusi-medalas/
Fukusimas I AES avārija

thumb|200px|right|Fukusimas I AES 3. un 4. reaktors pēc avārijas.
thumb|200px|right|Fukusimas I AES 1999. gadā
**Fukusimas I [[Atomelektrostacija|AES]] avārija** bija  notikusī kodolkatastrofa Fukusimas I atomelektrostacijā, Japānā. Katastrofa notika pēc 9,0 ballu stipras zemestrīces, kurai sekoja cunami viļņi. Tā tiek uzskatīta par vienu no vēsturē lielākajām kodolkatastrofām. Fukusimas I AES avārija ir otrā kodolkatastrofa pēc Čornobiļas AES katastrofas, kas novērtēta ar 7. līmeni pēc Starptautiskās kodolnegadījumu skalas. Pēc kodolkatastrofas apkārt kodolreaktoram tika izveidota 20 km lielu evakuācijas zona. Avārijas dēļ apkārtējā vidē nonāca radioaktīvie elementi, ieskaitot jodu-131 un cēziju-134/137, kas detektēti atmosfērā arī citur pasaulē, ieskaitot Kalifornijā un Klusajā Okeānā.

Pirms avārijas Fukusimas AES bija viena no 15 pasaules jaudīgākajām AES ar kopējo jaudu 4700 MWe, izvietota 250 km uz ziemeļiem no Tokijas.

Kopumā zemestrīces rezultātā darbību automātiski pārtrauca 11 reaktori četrās atomelektrostacijās, taču negadījums Fukusimas I AES ir nopietnākā avārija.

Cunami radīja traucējumus elektropadevē reaktoru dzesēšanas sistēmām. Avārijas rezultātā notika cilvēka veselībai bīstama apjoma radioaktivitātes noplūde apkārtējā vidē. PVO 2013. gadā norādījusi uz riska palielināšanos iedzīvotājiem saslimt ar vēzi, piemēram, meitenēm, kas avārijas laikā atradās AES tuvumā, par 70% palielinājies risks saslimt ar vairogdziedzera vēzi (no 0.75% uz 1.25% dzīves laikā). Divdesmit kilometru rādiusā ap AES evakuēti ap 200 000 iedzīvotāju.

11. aprīlī oficiāli Japānas avoti atzina, ka avārija Fukusimas AES ir vērtējama kā augstākā 7. līmeņa katastrofa pēc Starptautiskās kodolnegadījumu skalas, iepriekš tā tika vērtēta kā 5.—6. līmeņa katastrofa. Tā ir otrā ar 7. līmeni novērtētā katastrofa cilvēces vēsturē (pirmā bija 1986. gadā notikusī Čornobiļas AES katastrofa).

Neraugoties uz intensīviem glābšanas darbiem, pēc avārijas situācija atomelektrostacijā turpināja pasliktināties, un 25. martā tika izsludināta evakuācija no teritorijas plašākā rādiusā — 20 km ap AES. AES apkārtnē turpināja paaugstināties radiācijas līmenis un marta beigās radioaktīvais piesārņojums Klusajā okeānā un sauszemē normu pārsniedza jau tūkstošiem reižu, maksimumu sasniedzot 31. martā, kad jūras ūdenī pie AES piesārņojums ar radioaktīvo jodu pārsniedza normu vairāk kā 4000 reižu.

## Skatīt arī
* 2011. gada Japānas zemestrīce

## Atsauces

## Ārējās saites
* Fukushima Nuclear Accident Aktuāla informācija Starptautiskās Atomenerģijas aģentūras mājas lapā
Olīvkoks

**Eiropas olīvkoks** (*Olea europaea*) ir olīvaugu dzimtas augs. Tā augļi, olīvas, tiek izmantotas olīveļļas iegūšanai un uzturā. To uzskata par vienu no senākajiem kultūraugiem. Galvenokārt tas tiek kultivēts Vidusjūras reģionā. 2017. gadā visvairāk olīvas tika ievāktas Spānijā. Nākamās lielākās valstis pēc novākto olīvu daudzuma bija Grieķija, Itālija, Turcija, Maroka, Ēģipte, Tunisija, Portugāle un Sīrija.

Olīvkoki ir mūžzaļi koki vai krūmi, kuru augstums var sasniegt 20 metrus. Ražu sāk iegūt 10-20 gadus kopš koka iestādīšanas, spējīgs ražot augļus vairākus simtus gadu. Selekcijas ceļā ir iegūtas daudzas olīvkoku šķirnes, kas galvenokārt atšķiras pēc to augļu krāsas un kvalitātes. Olīvas var būt zaļas, melnas, sārtas, violetas un pat baltas. Augļi nogatavojas 4—6 mēnešu laikā. Tajos ir 15—40% eļļas (augļa mīkstumā līdz 75%). No viena koka sezonas laikā iegūst vidēji 20 kilogramus olīvu.

## Izmantošana

Eiropas olīvkoks tiek kultivēts, lai iegūtu tā augļus — olīvas —, kā arī koksni un olīvlapas. Aptuveni 90% no visām novāktajām olīvām izmanto, lai tālāk iegūtu olīveļļu, bet pārējās pārdod kā galda olīvas. Olīvas ir viens no Vidusjūras reģiona virtuves “trīsvienības” produktiem. Pārējie divi ir kvieši un vīnogas.

Olīvas dala trīs grupās pēc to krāsas — zaļajās, sārtajās un melnajās olīvās. Krāsu nosaka olīvu nogatavošanās pakāpe. Zaļās olīvas tiek novāktas pirms ir sācies nogatavināšanās process, sārtās novāc nogatavošanās cikla sākumā, bet melnās olīvas iegūst, ka auglis jau ir pilnībā nogatavojies.

## Atsauces

## Ārējās saites

*
2011. gada Malaizijas Grand Prix

**2011. gada Malaizijas Grand Prix** izcīņa notika 10. aprīlī Malaizijā, Sepangas trasē. Otro reizi sezonā uzvarēja pašreizējais pasaules čempions Sebastians Vetels, otrajā vietā finišēja Džensons Batons, bet trešajā — Niks Haidfelds.

## Kvalifikācija

## Sacīkstes

**Piezīmes**
#  — Pēc sacīkstes Alonso saņēma 20 sekunžu sodu par sadursmi ar Hamiltonu.
#  — Pēc sacīkstes Hamiltons saņēma 20 sekunžu sodu par sadursmi ar Alonsu.
#  — Petrovs izstājās 53. aplī, bet tika klasificēts jo bija pabeidzis vismaz 90% sacīkstes distances.
#  — HRT komanda atsauca savus pilotus "drošības iemeslu" dēļ. Kartikejana formulai tika novērotas anomālijas ūdens temperatūrā, bet Liuci formulas aizmugurējais antispārns neizskaidrojmu iemeslu dēļ vibrēja. Lai neriskētu ar iespējamu avāriju, sacīkstes braucēji neturpināja.

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.

## Atsauces
Šķirsteņu ezers

**Šķirsteņu ezers** (arī **Lielais Šķirstiņu ezers**) ir ezers Augšdaugavas novada Medumu pagastā. Izvietojies Augšzemes augstienē Augšzemes aizsargājamajā ainavu apvidū ziemeļos no Meduma ezera dabas parkā «Medumu ezeraine». Līčains ezers ar augstu dienvidu un ziemeļu krastu; ziemeļos paceļas 162,6 m augstais Šķirsteņu kalns. Ietek 4 strauti un avoti (tai skaitā no Mazā Šķirsteņu ezera), iztek strauts uz Liniņu ezeru un tālāk uz Pakrāci. Makrofīti: niedres, kalmes, meldri, kosas, lēpes, glīvenes. Mīt karpa, karūsa, līdaka, rauda, asaris. Ir peldvietas; dienvidu krastā ciems Vasariški.

## Atsauces
Olīvas

thumbnail|235px|Dažādas olīvas
**Olīvas**, arī **olīves**, ir olīvkoku augļi. Ēšanai izmantojamās olīvas iegūst no Eiropas olīvkoka. Olīvas vēsturiski plaši ieguva Senajā Grieķijā un Anatolijā, bet mūsdienās tās novāc arī citos pasaules reģionos. Joprojām visvairāk olīvu iegūst Vidusjūras reģionā. 2017. gadā visvairāk olīvu tika ievākts Spānijā. Nākamās lielākās valstis pēc novākto olīvu daudzuma bija Grieķija, Itālija, Turcija, Maroka, Ēģipte, Tunisija, Portugāle un Sīrija. No olīvām iegūst olīveļļu, vai arī tās uzturā tiek lietotas svaigā veidā — olīvas tiek lietotas gan kā uzkodas, gan kā piedeva citiem ēdieniem.

Olīvas var būt zaļas, melnas, sārtas, violetas un pat baltas. Augļi nogatavojas 4—6 mēnešu laikā. Tajos ir 15—40% eļļas (augļa mīkstumā līdz 75%). No viena koka sezonas laikā iegūst vidēji 20 kilogramus olīvu.

## Atsauces

## Ārējās saites
Kornetu ezeri

**Kornetu ezeri**  jeb **Korneta ezeri** ir ezeru virkne Alūksnes novada Veclaicenes pagastā pie Igaunijas robežas. Izvietojušies Alūksnes augstienē T veida Kornetu—Peļļu subglaciālajā iegultnē, kuras centrā atrodas Korneti. Virknē ir astoņi ezeri:

Lielākie ezeri ir gari izstiepti, krasti pārsvarā krauji, ezerdobes nogāze stāva. Raipala ezera tilpums (4,3 mlj m3) ir lielāks, nekā pārējiem ezeriem kopā. Ezeri un to apkārtne ietilpst Veclaicenes aizsargājamajā ainavu apvidū. Populārs tūristu galamērķis; vairākas atpūtas bāzes, peldvietas.

## Atsauces
Apache Subversion

***Apache Subversion*** jeb **SVN** ir brīva, atvērta pirmkoda versiju pārvaldības sistēma, kuru 2000. gadā izveidoja kompānija *CollabNet*. Izmantojot *Subversion*, lietotāji var uzturēt failu pašreizējās un agrākās versijas, piemēram, programmatūras pirmkodu, tīmekļa lapas, dokumentāciju. 

Jaunas versiju pārvaldības sistēmas izveides mērķis bija tajā laikā plaši izmantotās Concurrent Versions System (CVS) trūkumu novēršana, saglabājot tās pamatfunkcijas. Pašlaik CVS tiek uzskatīta par novecojušu. Nozīmīgākie SVN uzlabojumi, attiecībā pret CVS ir: direktoriju versiju uzturēšana, izmaiņas vairākos failos var apvienot vienā revīzijā, efektīvi uztur izmaiņas bināros failos. 

## Atsauces
Viduslaiku skolas

## Vēsture

Lasīšanas un rakstīšanas prasme viduslaikos nebija plaši izplatīta. Ne vien zemnieki ,bet arī vairums dižciltīgo, to skaitā daudzi hercogi un karaļi, neprata izlasīt un nespēja izlasīt nevienu vārdu. Toties bez lasīšanas un rakstīšanas nevarēja iztikt garīdznieki. Viņiem bija jāpārzina un jāsaprot Bībele, jāprot izskaidrot Dieva vārdu un novadīt dievkalpojumu. 

Tādēļ arī pirmās skolas veidojās pie klosteriem un bīskapu rezidencēm, kur atradās bibliotēkas un dzīvoja mācīti ļaudis. Šajās skolās, kuru audzēkņi nāca galvenokārt no dižciltīgajām ģimenēm, sagatavoja nākamos mūkus un mācītājus.

## Skolas aizsākumi

Vispirms baznīcas skolas skolēnam bija jāapgūst latīņu valoda, kurā notika visas mācības. Viduslaikos un vēlāk – 16. un 17. gadsimtā latīņu valoda bija izglītoto ļaužu valoda, ar kuras starpniecību sapratās spāņu, angļu, vācu un citu zemju garīdznieki un zinātnieki.

## Viduslaiku mācīšanās

Skolotāja vieta bija uz paaugstinājuma, bet skolēni ap viņu sasēdās uz parastiem ķeblīšiem vai soliem. Tā kā grāmatas un papīrs bija dārgi, galvenā zināšanu apgūšanas metode bija mācīšanās no galvas. Visvairāk tika lasīta Bībele un citi reliģiska rakstura teksti. Kā rakstāmrīki tika izmantoti asi metāla vai kaula irbulīši, bet burtnīcu vietā – ar vasku apziesti koka dēlīši, kas bija parocīgi daudzkārtējai lietošanai.Tā kā nākamajiem garīdzniekiem un mūkiem bija jābūt vispusīgi izglītotiem, viņiem mācija dažādas zinības – aritmētiku, mūziku, astronomiju un citas. Par mazākajiem disciplīnas pārkāpumiem sekoja sods , galvenokārt pēršana. Žagari bija jāsagādā pašiem skolniekiem.

## Pilsētu skolas

Kad viduslaiku beigās uzplauka pilsētas, tajās arī parādījās cita veida skolas , kas bija domātas galvenokārt nākamajiem tirgotājiem. Arī tajās mācija lasīt, rakstīt, rēķināt, bet galvena vērtība te tika pievērsta ne tik daudz vispārīgām un ar reliģiju saistītām, taču cik dzīvē noderīgām zināšanām – grāmatvedībai, vēstuļu rakstīšanas mākslai. Mācības šajā skolā notika nevis latīņu , bet gan dzimtajā valodā.

## Skolēni viduslaikos

Skolēni viduslaikos bija ļoti noslogoti. Mācības sākās 5 vai 6 no rīta un ilga līdz 4 pēcpusdienā. Brīvlaika nebija. Pat svētdienās un svētku dienās bērni bija parasti aizņemti, jo viņiem bija jādzied dievkalpojumos, kāzās vai bērēs. Pilsētas skolas bija pieejamas kā zēniem, tā meitenēm.
Trumulītis

**Trumulītis** (arī **Mazais ezers**, **Mazais Šķaunacītis**) ir ezers Korneta ezeru virknē Alūksnes novada Veclaicenes pagastā, Veclaicenes aizsargājamajā ainavu apvidū. Izvietojies Kornetu—Peļļu subglaciālās iegultnes vidū un savāc ūdeņus no Raipala ezera austrumos un Ievas, Dzērves un Pilskalna ezeriem rietumos. No Trumulīša iztek Pērļupīte.

## Atsauces
Mazais ezers

**Mazais ezers** var būt:

*Mazais ezers - ezers Alūksnes novada Alsviķu pagastā
*Mazais ezers - ezers Krāslavas novada Skaistas pagastā
*Mazais ezers - ezers Viesītē
*Kustarkas cits nosaukums
*Mazā ezeriņa cits nosaukums
*Mazezera cits nosaukums
*Mazieres cits nosaukums
*Mazuma cits nosaukums
*Pozdņakovas ezera cits nosaukums
*Spieķu ezera cits nosaukums
*Trumulīša cits nosaukums
Mazais Baltiņš

**Mazais Baltiņš** () ir ezers Korneta ezeru virknē Alūksnes novada Veclaicenes pagastā uz Igaunijas robežas. Izvietojies uz ziemeļiem no Lielā Baltiņa ezera Veclaicenes aizsargājamajā ainavu apvidū. Igaunijas pusē Mazā Baltiņa dabas parks. Ezers subglaciālas izcelsmes, krasti — slīpi, stāvi; dibens — smilšains, dūņains. Iztek strauts uz Lielo Baltiņu (pēc citiem avotiem — uz Pērļupīti).

## Atsauces
Baltiņš

**Baltiņš** var būt:
* latviešu cilmes uzvārds. Cilvēki ar šo uzvārdu:
** Kārlis Baltiņš (1873—1939) — latviešu strēlnieku, vēlāk Latvijas armijas virsnieks;
** Māris Baltiņš (1958) — ārsts un valodnieks;
** Vilnis Baltiņš (1942) — bijušais sportists un sporta funkcionārs, Latvijas Olimpiskās komitejas priekšsēdētājs;
* Baltiņu ezera Praulienas pagastā cits nosaukums;
* Baltiņu ezera Sēlpils pagastā cits nosaukums.

## Skatīt arī
* Mazais Baltiņš — ezers Alūksnes novadā.
* Lielais Baltiņš — ezers Alūksnes novadā.
Aizupīši (Dricānu pagasts)

**Aizupīši** ir skrajciems Rēzeknes novada Dricānu pagastā. Ciems atrodas pie vietējās nozīmes autoceļa Rogovka (V557), netālu no Taunagas jaunajiem kapiem.

Aizupīšos dzimis Boļeslavs Brežgo (1887_1957), Latgales vēstures pētnieks, arhīvists.

1897. gadā katoļu ciemā bija 2 sētas ar 14 cilvēkiem.
## Atsauces

## Ārējās saites
* Rēzeknes novada informatīvais portāls
Aizupīši

**Aizupīši** var būt:
* Aizupīši — skrajciems Rēzeknes novada Dricānu pagastā.
* Aizupīši — ciems Preiļu novada, Riebiņu pagastā.
* Aizupīši — ciems Saunas pagastā, Preiļu novadā.
* Kalupes pagasta skrajciema Aizupieši pamatnosaukums.
* Nīcgales pagasta skrajciema Tartaki cits nosaukums.

## Skatīt arī
* Aizupieši
Latvijas rāpuļu sugu uzskaitījums

Šajā uzskaitījumā ir apkopotas visas Latvijā savvaļā sastopamās rāpuļu sugas.
## Anapsīdu apakšklase (''Anapsida'')
### Bruņurupuču kārta (''Testudines'')
#### Purva bruņurupuču dzimta (''Emydidae'')

## Diapsīdu apakšklase (''Diapsida'')
### Zvīņaiņu kārta (''Squamata'')
#### Ķirzaku apakškārta (''Lacertilia'')
##### Glodeņu dzimta (''Anguidae'')

##### Ķirzaku dzimta (''Lacertidae'')

#### Čūsku apakškārta (''Serpentes'')
##### Zalkšu dzimta (''Colubridae'')

##### Odžu dzimta (''Viperidae'')

## Atsauces
Jods-131

thumb|350px|Joda-131 radioaktīvās sabrukšanas shēma
**Jods-131** ir pazīstamākais no joda radioaktīvajiem izotopiem. To bieži sauc vienkārši par **radioaktīvo jodu**. Joda-131 pussabrukšanas periods ir apmēram 8 diennaktis. Šis joda izotops veidojas urāna un plutonija kodolu dalīšanās procesos (kodolu dalīšanās produkti satur līdz 3% radioaktīvā joda).

## Iegūšana
Jodu-131 iegūst kodolreaktoros, apstarojot telūra paraugus ar lēnajiem neitroniem. Tādējādi veidojas ļoti radioaktīvs telūra izotops 131Te ar pussabrukšanas periodu 25 minūtes, kas bēta sabrukšanā kļūst par jodu-131:
: \mathrm{{}^{131}_{52}Te} \rightarrow \mathrm{{}^{131}_{53}I} + e^- + \bar{\nu}_e.

## Bioloģiskā iedarbība
Joda-131 bēta sabrukšana izraisa dzīvo šūnu mutācijas un bojāeju. Radušies bēta stari iekļūst apkārtējos audos dažu milimetru dziļumā. Gamma stari ir caurspiedīgāki, bet relatīvi mazāk kaitīgi. Apkārtējā vidē jods-131 nokļūst pēc kodolizmēģinājumiem un atomelektrostaciju avāriju gadījumā. Tā kā radioaktīvā joda pussabrukšanas periods ir samērā īss, pat liela piesārņojuma gadījumā jau pēc dažiem mēnešiem šo izotopu nav vairs iespējams atklāt apkārtējā vidē.

Pēc joda-131 radioloģiskā ekvivalenta tiek noteiktas Starptautiskās kodolnegadījumu skalas pakāpes.

Atomelektrostacijas katastrofas gadījumā jods-131 atkarībā no meteoroloģiskajiem apstākļiem var izplatīties apmēram 30 km rādiusā. Lai pasargātu šajā rajonā esošus iedzīvotājus no radioaktīvā joda nonākšanas vairogdziedzerī, izmanto kālija jodīda preparātus, kas piesātina vairogdziedzeri ar stabilo jodu, neļaujot dziedzerī uzkrāties radioaktīvajam jodam.

## Izmantošana
Radioaktīvo jodu izmanto medicīnā dažu vairogdziedzera slimību diagnostikai un ārstēšanai.
Arī Latvijā ieviesta vairogdziedzera vēža ārstēšana ar radioaktīvā joda preparāta (131-ImIBG) palīdzību.

## Īpašības
Joda-131 īpatnējā radioaktivitāte ir apmēram 4,6·1015 bekereli uz gramu. Jodam-131 sabrūkot, veidojas stabils ksenona-131 izotops 131Xe. Vispirms tiek izstaroti bēta stari (lielas enerģijas elektroni), galvenokārt ar 0,33 un 0,60 MeV lielu enerģiju: 
: \mathrm{^{131}_{53}I}\rightarrow\mathrm{^{131}_{54}Xe}+ e^- + \bar{\nu}_e.
Radušies ierosinātie ksenona kodoli pēc tam izstaro gamma starus.

## Atsauces
2011. gada NBA izslēgšanas spēles

**2011. gada [[Nacionālā basketbola asociācija|NBA]] izslēgšanas spēles** bija turnīrs pēc 2010.—2011. gada NBA regulārās sezonas beigām. Izslēgšanas spēles sākās . Tajās piedalījās astoņas komandas no katras konferences, kas bija iekļuvušas savas konferences astoņu labāko komandu skaitā.

Abu konferenču čempioni, Maiami "Heat" un Dalasas "Mavericks", tikās 2011. gada NBA finālsērijā.

## Kvalificēšanās izslēgšanas spēlēm
### Austrumu konference

### Rietumu konference

## Izslēgšanas spēļu rezultāti
* Komandas treknrakstā kvalificējas nākamai kārtai.
* Komandas slīprakstā ir divīziju čempioni.

## Finālsērija

## Ārējās saites
* 2011. gada NBA izslēgšanas spēļu oficiālā mājaslapa 
* Basketball Reference profils
Lemjē

**Lemjē** ( — 'labākais') ir franču cilmes uzvārds. Cilvēki ar šo uzvārdu:
* Klods Lemjē (*Claude Lemieux*; 1965) — kanādiešu hokejists;
* Mario Lemjē (*Mario Lemieux*; 1965) — kanādiešu hokejists;
* Brendans Lemjē (*Brendan Lemieux*; 1996)  — kanādiešu hokejists.

## Atsauces
Zeimuļs

**Austrumlatvijas radošo pakalpojumu centrs** (ARPC) ar nosaukumu **"Zeimuļs"** ir bērnu un jauniešu interešu izglītības centrs Rēzeknē.

Ēka atrodas Rēzeknes pilskalna pakājē, nogāzē starp Brāļu Skrindu ielu un N. Rancāna laukumu. Arhitektoniski drosmīgs projekta risinājums, sasaistot pilskalnu, kurā atrodas Livonijas laika pilsdrupas ar moderno arhitektūru. Pēc uzraugošo arheologu secinājumiem šī vieta varētu būt vēsturiskā Rēzeknes upes gultne. Ēkas jumts sastāv no vairākām plaknēm, kur katra ir atšķirīgā slīpumā, pie tam tam ir zaļais jumta segums. Tas tika atvests no Polijas, kur augi bija vairāk nekā 2 gadus audzēti brīvā dabā, tad tie paklāja veidā tika atvesti uz Rēzekni un uzklāti uz jumta. Zaļais velēnu jumta segums ir četros līmeņos un tā virsmas laukums aizņem 3000 m2 platību. Papildus tas tika apaudzēts ar piecām laimiņu šķirnēm, kas zied vairākās krāsās un ir ziemcietīgas.
No centra skatu laukumiem paveras skats uz pilskalnu un pilsētas vēsturisko daļu: katedrāles smailēm, lūgšanu nama kupolu, 19.–20. gadsimtu robežas sarkano ķieģeļu mājām, vasarnīcām Pleikšņu kalnos.
200px|thumbnail|left|būvniecība 2011. gada aprīlī.
Ēkā uzcelta 2012. gada augustā un atklāta 1. septembrī. Tajā atrodas skolēnu interešu izglītības centrs, tūrisma informācijas centrs, amatnieku veikaliņš, horeogrāfijas zāle, kā arī radošo industriju un restaurācijas darbnīcas.

2012. gadā Rēzeknē notika arī Rēzeknes koncertzāles būvniecība.

## Tehniskā informācija
200px|thumbnail|left|ARPC logo
* kopējās platība — 4490 m2
* stāvu platība — 5560 m2
* ēkas būvapjoma kubatūra — 22000 m3
* apbūves laukums — 3590 m2
* gruntsgabala platība — 12079 m2
* brīvā teritorija — 7544 m2 (63 %)
* apbūves intensitāte — 46%
* apbūves blīvums — 30%
* autostāvvietas: 88

## Atsauces

## Ārējās saites
* Caran d'Ache Rēzeknes pilsētas mājaslapā
* Austrumlatvijas radošo pakalpojumu centra lapa ''Facebook''
Pērļupīte

**Pērļupīte** (arī **Sveķupe**, **Lakna**, **Sloka**; ) ir upe Latvijā un Igaunijā, Mustjegi kreisā pieteka. Sākas no Trumulīša ezera Alūksnes novada Veclaicenes pagastā. 6 km tek pa Latvijas teritoriju, 2 km ir Latvijas un Igaunijas robežupe. Upes baseins atrodas Alūksnes augstienes ziemeļu daļā un Hānjas augstienē. Lielākās pietekas Hūdva un Plāgi Igaunijas teritorijā. Augštece atrodas Veclaicenes aizsargājamajā ainavu apvidū, Igaunijas teritorijā upes kreisajā krastā Luhaso dabas parks.

## Atsauces
Pērļupīte (nozīmju atdalīšana)

**Pērļupīte** var būt:
* Pērļupīte — Mustjegi pieteka Alūksnes novadā un Igaunijā
* Pērļupīte — Gaujas pieteka Cēsu novadā
* Ķikutupes cits nosaukums
* Amatas pietekas Pērļupes cits nosaukums
* Svētupes pietekas Pērļupes cits nosaukums

## Skatīt arī
* Pērļupe
Parādnieks

**Parādnieks** var būt:

* cilvēks, arī iestāde vai organizācija, kam ir parāds;
* Imants Parādnieks — latviešu uzņēmējs un politiķis.
Murata ezers

**Murata ezers** (arī **Murats**; ) ir ezers Alūksnes augstienē uz Latvijas un Igaunijas robežas. Izvietojies Alūksnes novada Ziemeru pagastā Veclaicenes aizsargājamo ainavu apvidū. Ezera platība 66 ha, no tiem 11,2 Latvijas teritorijā. Krasti zemi, lēzeni; dibens — dūņains. Ietek Kūra un Alumē (Igaunijā), iztek Vaidava. Makrofīti: vilkvālītes, meldri, niedres, doņi, glīvenes, elodejas, ūdensrozes, lēpes. Mīt līnis, līdaka, asaris, rauda, plaudis.

## Atsauces
Melo-M

***Melo-M*** ir Latvijas instrumentālās mūzikas grupa. Dibināta 2005. gadā, tās sastāvā pašlaik ir trīs čellisti: Kārlis Auzāns, Miķelis Dobičins un Jānis Pauls. Visvairāk pazīstami kā populāru mākslinieku skaņdarbu izpildītāji savā apdarē.

## Diskogrāfija
### Studijas albumi
* *Melo M* (2005)
* *Singalongs* (2007)
* *Around the World* (2009)
* *Phantasy of The Opera* (2010)

## Ārējās saites

* Oficiālā mājaslapa
* Draugiem.lv profils
Jumara

**Jumara** (arī **Jumāra**, **Imara**, **Imera**) ir Gaujas labā krasta pieteka Valmieras novadā. Sākas ziemeļrietumos no Makuļu purva, augštecē nosaukumi **Anuļa**, **Morīte** (pēc citiem datiem veidojas satekot Anuļai un Tilgaļu strautam).

## Tecējums
Tek pa Burtnieka līdzenumu, uzņem vairākus grāvjus. Lielākās pietekas ir Tilgaļu strauts (labā) un Stinku strauts (kreisā). Lejtecē tek pa dziļu gravu. Uz upes pie Mujāniem un Brandeļiem ūdenskrātuves. Jumaras upes posmā starp autoceļu Valmiera–*Jumaras* un upes ieteku Gaujā atrodas devona smilšakmens atsegumi ar nosaukumu Jumaras atsegumi. Lielākās apdzīvotās vietas krastos ir Kocēni, Brandeļi, Beites, Mujāni. Upi šķērso autoceļš A3.

## Vēsture
Jumaras baseinā 13. gadsimta sākumā atradās letgaļu Imeras novads, kurā 1208. gadā savu baznīcu uzcēla katoļu misionārs Latviešu Indriķis. Livonijas krusta karu laikā 1210. gadā notika Kauja pie Imeras, kurā Tālavas zemēs iebrukušie ugauņi sakāva krustnešu karaspēku, kuru sastāvā bija daudz līvu, vendu un letgaļu karavīru.

## Atsauces
Rasels Krovs

**Rasels Ira Krovs** (; dzimis  Velingtonā, Jaunzēlandē) ir Jaunzēlandē dzimis Austrālijas aktieris un mūziķis. Aktiera karjeru uzsāka 1980. gadu beigās ar lomām dažādos Austrālijas TV seriālos. 1990. gadu sākumā viņš kļuva populārs, pateicoties iegūtajai *Australian Film Industry* balvai labākā aktiera nominācijā par lomu filmā *Romper Stomper*. Desmitgades beigās R. Krovs sāka filmēties amerikāņu filmās. Par lomu 2000. gada filmā "Gladiators" viņš saņēma Amerikas Kinoakadēmijas balvu kategorijā "Labākais aktieris galvenajā lomā". Rasels Krovs ir Nacionālās regbija līgas kluba Dienvidsidnejas "Rabbitohs" līdzīpašnieks.

## Filmogrāfija

## Atsauces

## Ārējās saites

* Rasels Krovs — vīrišķīgs, raupjš un „drusciņ nenormāls” , tvnet.lv
Krovs

**Krovs** () var būt:

* Kemerons Krovs (*Cameron Crowe*; dzimis 1957. gadā), amerikāņu kinorežisors, scenārists un aktieris;
* Rasels Krovs (*Russell Crowe*; dzimis 1964. gadā), Jaunzēlandē dzimis Austrālijas aktieris un mūziķis.
2029. gads

**2029. gads** () būs parastais gads, kas pēc Gregora kalendāra sāksies pirmdienā.

## Paredzētie notikumi
### Janvāris — Marts
* 20. janvāris — Tiks inaugurēts 2028. gada ASV prezidenta vēlēšanu uzvarētājs.
* 10. marts - 17. marts — Šveicē notiks 2029. gada Pasaules Speciālās ziemas olimpiskās spēles.

### Aprīlis
* 13. aprīlis — asteroīds Apofiss (*99942 Apophis*, iepriekš pazīstams ar savu pagaidu apzīmējumu 2004 MN4) palidos garām Zemei 30 000 km attālumā. Ļoti īsu laiku asteroīds būs redzams kā 3. zvaigžņlieluma zvaigznīte, bet pastāv iespēja, ka Apofiss varētu iet cauri 400 m platam gravitācijas "atslēgas caurumam", kas palielina risku asteroīda sadursmei ar Zemi 2036. gadā.

### Decembris
* 20. decembris — tiks novērots pilns mēness aptumsums.

### Nezināms datums
* Digitālā laika kapsula "Ziņojums no Zemes" sasniegs planētu Gliese 581 c.
* *[[New Horizons]]* šajā gadā plāno atstāt Saules sistēmu.
* Paredzams, ka tiks pabeigta Fehmarn Belt fiksētais savienojums starp Dāniju un Vāciju.
* Paredzēts pabeigt Milzu Magelāna teleskopu, kas pašlaik tiek būvēts.
* Plānots palaist orbītā eksoplanētu teleskopu *[[ARIEL]]* un *[[Comet Interceptor]]*.
* Rumānija plāno pievienoties eirozonai.
* Trīs jūru iniciatīva (3SI) paredz, ka projekts Rail-2-Sea tiks pabeigts līdz šim gadam.

## Atsauces
1980. gada NHL drafts

**1980. gada NHL drafts** bija 18. NHL drafts, kurš notika 1980. gada 11. jūnijā Monreālā.

## 1. kārta

## 4. kārta

## 7. kārta

## 9. kārta
Loborži (Vērēmu pagasts)

**Loborži** ir skrajciems Rēzeknes novada Vērēmu pagastā. Ciemā atrodas Lobvāržu muiža, kura savulaik piederēja Frīdriham Zigismundam Korfam, kā arī Aleksandram Žemčužņikovam no Žemčužņikovu-Voščiņinu dzimtas. Loboržu muižas parks ar vēsturiskajām apbūves paliekām ir valsts nozīmes arhitektūras piemineklis.

Ciema teritorijā atrodas vietējās nozīmes arheoloģiskais piemineklis - Lobvoržu senkapi (Kara kapi).

1897. gadā pareizticīgo muižā bija 3 sētas ar 27 cilvēkiem.

## Atsauces
Loborži

**Loborži** var būt:
* Loborži — apdzīvota vieta Ludzas novada Rundēnu pagastā.
* Loborži — apdzīvota vieta Rēzeknes novada Vērēmu pagastā.

## Skatīt arī
* Loboržu ezers
* Loboržu mežs
Vecstāmeriena

**Vecstāmeriena** ir apdzīvota vieta Gulbenes novada Stāmerienas pagastā, pagasta centrs. Izvietojusies starp Stāmerienas un Pogas ezeriem 14 km no novada centra Gulbenes un 197 km no Rīgas.

Apdzīvotā vieta izveidojusies ap bijušās Stāmerienas (Stāmeres) muižas *(Stomersee)* centru. Ciems attīstījies pēckara gados; uzbūvētas dauddzīvokļu mājas. Vecstāmerienā ir pagasta pārvalde, tautas nams, bibliotēka, viesnīca, Aleksandra Ņevska pareizticīgo baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Stirniene

**Stirniene** (agrāk **Tiltagals**) ir apdzīvota vieta Madonas novada Varakļānu pagastā. Izvietojusies pie dzelzceļa (stacija Stirniene) Varakļānu strauta krastā 2,2 km no pagasta centra Stirnienes muižas, 50,8 km no novada centra Madonas un 194 km no Rīgas. Saplūdusi ar apkārtējiem skrajciemiem Zalāniem, Aizkalniešiem un Robežveipiem.

Apdzīvotā vieta izveidojusies pie Stirnienes stacijas 2 km no kādreizējās Stirnienes muižas *(Sterniany)* centra. 1933. gadā apdzīvotajai vietai (Tiltagalam) piešķirts ciema statuss. Stirnienē atrodas pasts, feldšeru-vecmāšu punkts, Stirnienes Svētā Laurencija Romas katoļu baznīca. Netālajā Stirnienes muižā atrodas bibliotēka un tautas nams.

## Iedzīvotāji
1897. gadā katoļu ciemā bija 30 sētas.
### Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
Tiltagals

**Tiltagals** (arī **Tiltagols**, latgaliski: **Tyltagols**) var būt:

*Tiltagals - ciems Madonas novada Murmastienes pagastā
*Stirnienes ciema daļa
Diabī

**Diabī** var būt:

* Abu Diabī (*Abou Diaby*; 1986) ― franču futbolists;
* Musa Diabī (*Moussa Diaby*; 1999) ― franču futbolists.
Bauskas pareizticīgo baznīca

**Bauskas Svētā Georgija pareizticīgo baznīca** jeb **Bauskas lielmocekļa Georgija Uzvarētāja baznīca** ir pareizticīgo dievnams Bauskā, Uzvaras ielā 5. 
Bauskas pareizticīgo draudze dibināta 1856. gadā. Sākotnēji pie tās brauca kalpot svētkalpotāji no Jelgavas, bet 1866. gadā draudzei piešķīra patstāvīgu klēru. Pirmais priesteris te bija tēvs Josifs Sokolovs, viņam piekalpoja diakons M. Jefremovs un psalmotājs N. Lapiņš. Dievkalpojumus noturēja īrētās telpās. 1876. gadā cara valdība draudzei uzdāvināja pie Bauskas esošo Krievijas valsts fermu „Mazo Dirdi” jeb Ērkšķu muižu (kopplatībā 102,87 desetīnas). Draudzes skola Bauskā darbojās no 1867. gada.

Tagadējās baznīcas celtniecība pabeigta 1881. gadā. Projekta autors bija arhitekts Jānis Frīdrihs Baumanis, pēc kura rasējumiem uzceltas vēl apmēram 20 pareizticīgo baznīcas Sāmsalā un Vidzemē, kā arī divas Rīgā — Visu Svēto un Svētās Trejādības (pēc viņa nāves šīs baznīcas celtniecību pabeidza V. Lunskis). Bauskas Svētā Georgija baznīcai izstrādāto projektu 1878. gadā apstiprināja Krievijas Impērijas Iekšlietu ministrija un drīz vien noslēdza līgumu ar būvdarbu vadītāju Prūsijas mūrnieklietu meistaru Frīdrihu Vilhelmu Šulcu. Kā tipiskai krievu—bizantiešu stila baznīcai tai ir teltsveida zvanu tornis, savienots ar baznīcas kupoliem – četriem sānu un vienu centrālo.

Kad 1881. gadā uzcēla dievnamu, Bauskā bijuši 95 pareizticīgie. Pēc Sokolova nāves 1922. gadā par draudzes ganu kļuva virspriesteris J. Dāle. Viņa vadībā tika uzsākti apjomīgi remontdarbi un draudzei pievienojās aizvien vairāk ticīgo. 1920. gados jau bija 465 pareizticīgo. Draudzes ziņās minēts, ka 1935. gadā Bauskā bijuši 470 pareizticīgie. 1941. gada novembrī Bauskā kalpoja tēvs Aleksandrs Fokins, no 1949. gada — tēvs Nikolajs Kļepatskis, 1955. gada — Vladimirs Parfenovičs, 1960. gada — Oļegs Dmitruks, 1964. gada — Nikolafs Varfolomejevs, bet no 1982. gada oktobra — tēvs Jevgēņijs Rumjancevs. Pateicoties viņa uzņēmībai, notikusi draudzes dzīves atdzimšana un veikts baznīcas remonts, kā arī uzcelta priestera māja un piebūves saimniecības vajadzībām.

Kopš 2016. gada augusta baznīca ir vietējās nozīmes arhitektūras piemineklis (aizsardz. nr. 9171)

## Atsauces

## Ārējās saites
Abu Diabī

**Abu Diabī** (; dzimis  Parīzē, Francijā) ir bijušais kotdivuāriešu izcelsmes Francijas futbolists, spēlēja pussarga pozīcijā, Francijas futbola izlases dalībnieks.

Karjeru uzsāka dzimtās pilsētas klubā *[[CM Aubervilliers|Aubervilliers]]*. 1998. gadā futbolists pievienojās *[[Red Star Saint-Ouen|Red Star Paris]]* klubam. Pēc trim gadiem A. Diabī sāka pārstāvēt *[[Parīzes "Saint-Germain"|Paris Saint-Germain]]* klubu, taču kluba sastāvā aizvadīja tikai vienu sezonu. Kopš 2002. gada viņš spēlēja *[[AJ Auxerre|Auxerre]]* kluba sastāvā, līdz 2006. gadā pievienojās Anglijas futbola Premjerlīgas klubam *[[Arsenal FC|Arsenal]]*. Spēlēdams *Arsenal* viņš bieži ir mocījies ar dažādiem savainojumiem.

A. Diabī ir bijis vairāku Francijas jaunatnes izlašu dalībnieks. Pieaugušo izlases sastāvā viņš debitēja 2007. gada martā; pārstāvējis izlasi 2010. gada FIFA Pasaules kausa izcīņas finālturnīrā.

## Atsauces

## Ārējās saites
Meļņova

**Meļņova** ir skrajciems Rēzeknes novada Vērēmu pagastā. Ciems atrodas abpus autoceļam A12, un to šķērso ceļš no Rēzeknes uz Skudrām.

## Atsauces
Shimano

thumb|Shimano 600, 1980

***Shimano, Inc.*** ir Japānas uzņēmums, kurš ražo velosipēdu komponentes, makšķerēšanas spoles un airēšanas inventāru.

2005. gadā kompānijas ieņēmumi bija 1,4 miljardi ASV dolāru. No tiem 75% sastādīja velosipēdu komponentes, 23% makšķerēšanas inventārs, bet pārējie produkti tikai 2%. Līdz 2005. gadam *Shimano *ražoja golfa, līdz 2008. gadam arī snovborda inventāru, līdz šo produktu ražošana tika pārtraukta kā ekonomiski neizdevīga.

Kompānijas centrālā mītne atrodas Sakai, Japānā. Pati kompānija sastāv no 32 konsolidētām un 11 nekonsolidētām apakšvienībām. Tās galvenās rūpnīcas atrodas Ķīnas pilsētā Kunšanā, Malaizijā un Singapūrā, galveni noieta tirgi ir Eiropa (41% no pārdotajiem produktiem) un Ziemeļamerika (17%).

*Shimano *kotējas Tokijas akciju biržā un ir pieejami 102,8 miljoni akciju.

## Atsauces
Boriss Čertoks

**Boriss Čertoks** (*Борис Евсеевич Черток*; dzimis , miris ) bija PSRS, Krievijas aerokosmiskās tehnikas inženieris, konstruktors, zinātnieks.

## Biogrāfija
Līdz 1945. gadam strādāja aviobūves uzņēmumos: sākumā kā elektromontieris, vēlāk kļuva konstruktors. 1945. gada aprīlī īpašas komisijas sastāvā tika komandēts uz Vāciju, kur līdz 1947. gadam pētīja vācu raķeštehniku.

1946. gadā iecelts par Bruņojuma ministrijas zinātniski pētnieciskā institūta NII-88 galvenā inženiera vietnieku. Institūtā tika pētītas un izmēģinātas vācu ballistiskās raķetes V-2. Čertoks bija atbildīgs par raķešu vadības sistēmām. Tika izstrādātas raķetes R-1, R-2. Viņa vadībā tika izgudrota astronavigācijas ierīce, kuru izmantoja lidmašīnu navigācijai. 1950. gadā *NII-88* sastāvā tika izveidots jauns konstruktoru birojs OKB-1, kurā Boriss Čertoks tika iecelts par nodaļas priekšnieka vietnieku. Sākās raķetes R-5 projektēšana. 1952. gadā Čertoks iecelts par nodaļas priekšnieku. Tika izmēģināta raķete R-11. 1954. gadā sākās starpkontinentālās ballistiskās raķetes R-7 projektēšana. Kad tika nolemts izveidot pirmo Zemes mākslīgo pavadoni "Objekt D", Čertokam uzticēja izstrādāt radioaparatūru, lai nodrošinātu informācijas apmaiņu starp zemes stacijām un pavadoni.

1956. gadā OKB-1 tika atdalīts no NII-88 kā patstāvīga struktūrvienība. No 1957. līdz 1963. gadam Čertoks bija OKB-1 galvenā konstruktora Sergeja Koroļova vietnieks. 1963. gadā viņš tika iecelts par uzņēmuma priekšnieka vietnieku zinātniskajā darbā un 1. filiāles priekšnieku, kurā tika projektēti kosmiskie aparāti un vadības sistēmas. Pēc S. Koroļova nāves 1966. gadā par OKB-1 galveno konstruktoru tika iecelts Vasilijs Mišins, un B. Čertoks kļuva par viņa vietnieku.

No 1974. līdz 1992. gadam Čertoks bija *NPO Energija* (agrākā OKB-1) ģenerālkonstruktora vietnieks vadības sistēmu jautājumos. Kopš 1993. gada viņš bija *RKK Energija* ģenerālkonstruktora galvenais zinātniskais konsultants.

## Atsauces

## Ārējās saites
* Biogrāfiskie dati biograph.ru lapā 
* Biogrāfija  *Vadim Proskurin*,
Turaida (ciems)

**Turaida** ir apdzīvota vieta Siguldas novada Krimuldas pagastā. Izvietojusies Gaujas senlejas augstajā labajā krastā pie Siguldas pilsētas robežas autoceļu P7 un P8 krustojumā 10 km no pagasta centra Raganas, 7 km no novada centra Siguldas un 57 km no Rīgas.

Apdzīvotā vieta izveidojusies pie Turaidas pils un Turaidas muižas *(Treiden)* centra. 1932. gadā Turaidai piešķirts biezi apdzīvotas vietas (ciema) statuss. Līdz 1949. gadam bija Turaidas pagasta centrs. 1953. gadā daļu apdzīvotās vietas ar pili un Gaujas senleju iekļāva Siguldas pilsētas teritorijā. Turaidā atrodas pamatskola, daļa Turaidas muzejrezervāta, Dainu kalns, Turaidas muižas komplekss.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

thumb|200px

Turaidas pagastnams.jpg|Turaidas pagastnams 19. gadsimta beigās
Turaidas Šveices māja 19. gadsimtā.jpg|Turaidas Šveices māja 19. gadsimtā (T. H. Rikmaņa zīmējums)


## Atsauces
Gunārs Piesis

**Gunārs Piesis** (dzimis , miris ) bija latviešu kinorežisors un kinoscenārists.

## Biogrāfija
Gunārs Piesis dzimis , Rīgā. Pēc vidusskolas beigšanas Rīgā devies uz Maskavu un iestājies Vissavienības valsts kinematogrāfijas institūtā režisoru fakultātē, kuru absolvējis 1962. gadā. Pēc mācībām uzsāka darbu Rīgas Kinostudijā.

Pēc debijas aktierfilmas "Kārkli pelēkie zied" (1961) iznīcinošas oficiālās kritikas Piesis pievērsās kinožurnāliem kā kinodokumentālists un sižetu autors. Izcilākie dokumentālie darbi ir "Zemes atmiņa", "Svjatoslavs Rihters" un krāšņā "Rīgas parki".

Gunārs Piesis pie spēlfilmu režijas atgriezās 1971. gadā, kad uzņēma filmu "Nāves ēnā". Filma guva pozitīvas atsauksmes. Piesis pievērsās literāro darbu, pasaku un dabas filmu ekranizācijām. Viņš bija arī vairāku savu filmu scenāriju autors. Spēlfilma "Pūt, vējiņi!", kas uzņemta pēc Raiņa dzejas lugas motīviem, kļuva par Vissavienības festivāla laureātu 1974. gadā, bet jauniešu drāma "Tavs dēls" — 1979. gadā. Īpaši veiksmīga bija Annas Brigaderes pasaku lugas "Sprīdītis" ekranizācija. Šis kopdarbs ar Čehoslovākijas *[[Barrandov Studio]]* ieguva apbalvojumus bērnu filmu festivālā Tallinā un Vissavienības kinofestivālā Tbilisi (abas 1987. gadā), kā arī Starptautiskajā bērnu un jauniešu filmu festivālā Buenosairesā (1988).

1990. gadā, kad Rīgas Kinostudijas darbība tika pārstrukturēta, aizgāja no darba. Miris Rīgā, 1996. gadā. Apbedīts Raiņa kapos.

## Filmogrāfija
### Režisors
**Spēlfilmas**
* 1961 — "Kārkli pelēkie zied"
* 1963 — "Nekur vairs nav jāiet"
* 1971 — "Nāves ēnā"
* 1973 — "Pūt, vējiņi!"
* 1978 — "Tavs dēls"
* 1981 — "Laikmetu griežos"
* 1985 — "Sprīdītis"
* 1990 — "Maija un Paija"

**Dokumentālās filmas**
* 1964 — "Pakāpeniska meža ciršana"
* 1965 — "Zemes atmiņa"
* 1969 — "Ceturtie starptautiskie studentu ..."
* 1969 — "Rīgas parki"

**Pasūtījuma filmas**
* 1966 — "Svjatoslavs Rihters"
* 1967 — "Jaunatne un mūzika"
* 1969 — "Studenti"

**Kinohronika**
* 1995 — "Māksla Nr.1"

### Līdzrežisors
* 1978 — "Vīru spēles brīvā dabā"
* 1981 — "Spēle"

### Scenārija autors
* 1965 — "Zemes atmiņa"
* 1966 — "Svjatoslavs Rihters"
* 1967 — "Jaunatne un mūzika"
* 1969 — "Ceturtie starptautiskie studentu ..."
* 1969 — "Rīgas parki"
* 1969 — "Studenti"
* 1974 — "Pūt, vējiņi!"
* 1981 — "Laikmetu griežos"
* 1985 — "Sprīdītis"

### Scenārija līdzautors
* 1971 — "Nāves ēnā"
* 1978 — "Tavs dēls"

## Atsauces

## Ārējās saites
* Kino Muzejs
* Gunārs Piesis filmas.lv
Ziņas

thumbnail|200px|
**Ziņas**, **jaunumi** jeb **aktualitātes** ir ievērības cienīga informācija, īpaši par neseniem notikumiem, kas ar plašsaziņas līdzekļiem tiek paziņota plašākam sabiedrības lokam. Ziņas parasti tiek grupētas pa jomām. Lielākoties ziņas ir par politiku, sportu, zinātni, mākslu, laikapstākļiem, noziegumiem un traģiskiem notikumiem (katastrofām, avārijām). Parasti plašsaziņas līdzekļi cenšas sniegt ziņas ar noteiktu regularitāti, piemēram, laikraksti tiek izdoti katru dienu vai ik pāris dienas, televīzija un radio ziņas raida noteiktās diennakts stundās un tā tālāk.

Ziņas pilda specifisku un svarīgu funkciju sabiedrības dzīvē. Ar ziņām sabiedrībai tiek nodota informācija, kas kalpo ne tikai kā laika kavēklis, vai kā pārliecināšanas līdzeklis dažādos jautājumos, bet arī kā informatīvs materiāls par aktualitāti. Ziņās ietvertā informācija var būt konkrēta un svarīga, kas palīdz cilvēkiem labāk izprast pašiem sevi un citus.

**Ziņas vieglajā valodā** pēc iespējas vienkārši apraksta svarīgāko informāciju. Vieglā valoda ir īpašs informācijas pasniegšanas veids, kas atvieglo teksta sapratni cilvēkiem, kuriem dažādu iemeslu dēļ ir grūtības ar valodas uztveri. Ziņā ietvertie sarežģītie vārdi šajā gadījumā ir aizstāti, jeb lingvistiski vienkāršoti un ziņa tiek veidota atbilstošai sintaktiskajai formai. Papildus tam arī ziņas pasniegšanas veids ir specifisks — ziņu lasa lēnām, uzsverot informatīvos atslēgvārdus, ieturot pauzes u.c.

## Uzbūve
* Virsraksts
Parasti uzmanību piesaistošs, bet tam jāatbild uz jautājumu, par ko būs ziņa. Ne garāks par 5 —8 vārdiem, vēlams, lai tie ietvertu darbības vārdu. Pēc iespējas jāizvairās izmantot saīsinājumus.
* Līds (pirmā rindkopa)
Ziņas esence, jeb galvenā doma (ietver atbildi uz visiem jautājumiem: Kaa?, Ko?, Kur?, Kad?, un Kāpēc?). Aptuveni 2 — 3 teikumi. Nedrīkst sākt ar ciparu! Ciparus līdz 10 raksta ar vārdiem, ja vien tas nav datums, pulksteņa laiks, iegūta vieta sacensībās vai līdzīgas lietas, ko attēlo ar kārtas skaitļiem.
* Ziņa — iztirzājums
Vēlams iekļaut citātu, kurā saprotami paskaidrots, kas noticis, vai tiek pasniegts (Minētā avota vārds, uzvārds un amats jāraksta citāta beigās). Šī ziņas daļa ietver plašāku problēmas skaidrojumu. Aptuvenais garums — ap divām rindkopām.
* Nobeigums
Parasti tā ir fona informācija par iesaistītajām personām, organizācijām, iepriekš notikušiem līdzīgiem notikumiem u.tml. Ja nepieciešams, šajā sadaļā var pievienot kontaktus.
* Svarīgi!
# Ziņa ir vieglāk uztverama, ja tai pievienota fotogrāfija (jānorāda tās autors, vēlams arī paraksts attēlam)
# Interneta ziņas garums parasti ir 500 — 1000 rakstu zīmes, garāki teksti apgrūtina to lasīšanu.
# Parasti ziņa jāraksta izmantojot atstāstošo formu vai arī trešajā personā, bet ne pirmajā personā.
Ziņā, kas stāsta par kādu notikumu, raksta tikai datumu bez gada, ja vien runa nav par pasākumu, kas noticis/ notiks citā gadā nekā publikācija parāda portālā, jo tā ir aktualitāte, nevis oficiāls dokuments.
# Pieminot pirmo reizi kādu personu, ir jābūt minētam pilnam vārdam un uzvārdam, kā arī amatam, pat, ja tas ir sabiedrībā labi zināms cilvēks.

**Atsauces**
www.lr1.lsm.lv
www.lu.lv
Sting

**Gordons Metjū Tomass Samners** (; dzimis  Volendā, Anglijā), labāk pazīstams ar savu skatuves vārdu ***Sting***, ir angļu mūziķis, dziedātājs, dziesmu autors, aktieris un filantrops.

Pirms solokarjeras uzsākšanas viņš bija pazīstams kā rokgrupas *[[The Police]]* vadošais vokālists un basģitārists. Kopumā viņš saņēmis 16 ''Grammy'' balvas. Pirmo *Grammy* balvu viņš saņēma 1981. gadā par labāko roka instrumentālo izpildījumu, tāpat viņa darbu 1981. gadā nominēja Amerikas Kinoakadēmijas balvai kategorijā "Labākā dziesma". *Sting* uzņemts Rokenrola un Dziesmu autoru slavas zālēs. Ierakstījis 15 studijas albumus.

## Dzīvesgājums
Gordons Metjū Tomass Samners uzaudzis strādnieku ģimenē Anglijas ziemeļaustrumos. Jaunībā viņš apguva klavierspēli un ģitāru, vēlāk studēja angļu valodu un pedagoģiju. Pirms profesionālās mūziķa karjeras viņš strādāja par skolotāju.

1977. gadā Samners kopā ar bundzinieku Stjuartu Kouplendu un ģitāristu Adniju Sammeru nodibināja grupu *[[The Police]]*. Grupa ieguva pasaules slavu ar tādiem hitiem kā *Roxanne*, *Message in a Bottle*, *Every Breath You Take* un *Walking on the Moon*. Viņu mūzika apvienoja roku, panku, regeju un jaunā viļņa elementus.

Grupa izdeva piecus studijas albumus un 1986. gadā pārtrauca aktīvu darbību.

Pēc grupas izjukšanas *Sting* uzsāka veiksmīgu solo karjeru. Viņa pirmais soloalbums *The Dream of the Blue Turtles* (1985) bija piepildīts par džeza elementiem un sarežģītākām muzikālām struktūrām. Tam sekoja albumi *…Nothing Like the Sun*, *Ten Summoner’s Tales*, *Brand New Day* un citi. *Sting* savā daiļradē bieži pievēršas sociālām, politiskām un humanitārām tēmām, tostarp cilvēktiesībām, karam un vides aizsardzībai.

*Sting* piedalījies arī kino un teātra projektos. Kopā ar sievu viņš līdzdibinājis organizāciju *Rainforest Foundation*, kas iestājas par lietus mežu aizsardzību un pamatiedzīvotāju tiesībām. Saņēmis vairākas ''Grammy'' balvas, Zelta globusa balvu, kā arī uzņemts Rokenrola slavas zālē kā grupas *The Police* dalībnieks.

## Diskogrāfija

## Atsauces

## Ārējās saites

*